C 58/21

Publikācija, ar kuru dara zināmu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz aizsargāta nosaukuma produkta specifikācijas publikāciju vīna nozarē

(2020/C 58/09)

Šī publikācija dod tiesības divu mēnešu laikā no šīs publikācijas dienas izteikt pret šo pieteikumu iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

VIENOTS DOKUMENTS

“DELLE VENEZIE”/“BENEŠKIH OKOLIŠEV”

PDO-IT-02360

Pieteikuma iesniegšanas datums: 2017. gada 10. aprīlī

1. Reģistrējamais nosaukums

“delle Venezie”/“Beneških okolišev”

2. Dalībvalsts

Itālija

3. Ģeogrāfiskās izcelsmes norādes veids

ACVN

4. Vīnkopības produktu kategorijas

1. Vīns

4. Dzirkstošais vīns

5. Kvalitatīvs dzirkstošais vīns

8. Pusdzirkstošais vīns

5. Vīna(-u) apraksts

“delle Venezie”/“Beneških okolišev” , “Pinot Grigio” šķirne — kategorija “Vīns”

Krāsa: no salmu dzeltenas līdz zeltaini dzeltenai, dažreiz vara vai sārta.

Aromāts: “Pinot Grigio” šķirnei raksturīgs, proti, augļu ar niansēm, kādas piemīt augļiem ar baltu mīkstumu, piemēram, bumbieriem un āboliem un pat tropu augļiem; intensīvs, dažkārt ar viegli aromātiskām balto ziedu niansēm.

Garša: svaiga un harmoniska, no sausas līdz pussausai.

Minimālā kopējā spirta tilpumkoncentrācija (tilp. %): 11 %.

Minimālais bezcukuru ekstrakta saturs (g/l): 15 g/l.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“delle Venezie”/“Beneških okolišev”, šķirne “Pinot Grigio Frizzante” (pusdzirkstošais vīns)

Krāsa: no salmu dzeltenas līdz zeltaini dzeltenai, dažreiz vara vai sārta.

Putas: smalkas un gaistošas.

Aromāts: “Pinot Grigio” šķirnei raksturīgs, proti, augļu ar niansēm, kādas piemīt augļiem ar baltu mīkstumu, piemēram, bumbieriem un āboliem un pat tropu augļiem; intensīvs, dažkārt ar viegli aromātiskām balto ziedu niansēm.

Garša: svaiga, ar līdzsvarotu skābuma komponentu, harmoniska, no sausas līdz pussausai.

Minimālā kopējā spirta tilpumkoncentrācija (tilp. %): 11 %.

Minimālais bezcukuru ekstrakta saturs (g/l): 15 g/l.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“delle Venezie”/“Beneških okolišev”, “Pinot Grigio Spumante” šķirne (dzirkstošais vīns)

Krāsa: no salmu dzeltenas līdz zeltaini dzeltenai, dažreiz vara vai sārta.

Putas: smalkas un noturīgas.

Aromāts: “Pinot Grigio” šķirnei raksturīgs, proti, augļu ar niansēm, kādas piemīt augļiem ar baltu mīkstumu, piemēram, bumbieriem un āboliem un pat tropu augļiem; intensīvs, dažkārt ar viegli aromātiskām balto ziedu un riekstu niansēm, kas rodas autoklāvēšanas procesā.

Garša: svaiga, ar līdzsvarotu skābuma komponentu, harmoniska, dosaggio zero [dabiski skābena] līdz sausa.

Minimālā kopējā spirta tilpumkoncentrācija (tilp. %): 11,00 %.

Minimālais bezcukuru ekstrakta saturs (g/l): 14,0 g/l.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“delle Venezie”/“Beneških okolišev”, “Pinot Grigio” šķirne — kategorija “Kvalitatīvs dzirkstošais vīns”

Krāsa: no salmu dzeltenas līdz zeltaini dzeltenai, dažreiz vara vai sārta.

Putas: smalkas un noturīgas.

Aromāts: “Pinot Grigio” šķirnei raksturīgs, proti, augļu ar niansēm, kādas piemīt augļiem ar baltu mīkstumu, piemēram, bumbieriem un āboliem un pat tropu augļiem; intensīvs, dažkārt ar viegli aromātiskām balto ziedu un riekstu niansēm, kas rodas autoklāvēšanas procesā.

Garša: svaiga, ar līdzsvarotu skābuma komponentu, harmoniska, dosaggio zero [dabiski skābena] līdz sausa.

Minimālā kopējā spirta tilpumkoncentrācija (tilp. %): 11,00 %.

Minimālais bezcukuru ekstrakta saturs (g/l): 14,0 g/l.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“delle Venezie”/“Beneških okolišev”, “Bianco” šķirne (baltvīns) — kategorija “Vīns”

Krāsa: no zaļi dzeltenas līdz zeltaini dzeltenai.

Aromāts: augļu, ar niansēm, kādas piemīt augļiem ar baltu mīkstumu un gataviem augļiem atkarībā no šķirņu sastāva; intensīvs, dažkārt ar viegli aromātiskām balto ziedu niansēm.

Garša: no sausas līdz pussausai, harmoniska, strukturēta, dažkārt ar svaigām niansēm, kas saistāmas ar skābuma komponentu.

Minimālā kopējā spirta tilpumkoncentrācija (tilp. %): 11,00 %.

Minimālais bezcukuru ekstrakta saturs (g/l): 14,0 g/l.

Ja tabulā vērtības nav norādītas, attiecīgie analītiskie parametri atbilst robežvērtībām, kas noteiktas valsts un ES tiesību aktos.

Vispārīgās analītiskās īpašības Maksimālā kopējā spirta koncentrācija (tilp. %) Minimālā faktiskā spirta koncentrācija (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. Vīndarības metodes

a) Galvenās vīndarības metodes

Nav.

b) Maksimālās ražas

“Bianco” (kategorija “Vīns”); “Pinot Grigio” (kategorijas: “Vīns”, “Dzirkstošais vīns”, “Kvalitatīvs dzirkstošais vīns”, “Pusdzirkstošais vīns”)

18 000 kg vīnogu no hektāra

“Bianco” (kategorija “Vīns”); “Pinot Grigio” (kategorijas: “Vīns”, “Dzirkstošais vīns”, “Kvalitatīvs dzirkstošais vīns”, “Pusdzirkstošais vīns”)

126 hl no hektāra

7. Noteiktais ģeogrāfiskais apgabals

Noteiktais apgabals vīnu ar ACVN “delle Venezie”/“Beneških okolišev” ražošanai ietver Trento autonomo provinci un Friuli-Venēcijas Džūlijas un Veneto reģionu.

8. Galvenā(-ās) vīna vīnogu šķirne(-es)

“Chardonnay B.”

“Pinot Bianco B.” — “Pino”

“Garganega B.” — “Garganego”

“Müller Thurgau B.” — “Riesling x Sylvaner”

“Verduzzo Friulano B.” — “Verduzzo”

“Verduzzo Trevigiano B.” — “Verduzzo”

“Tocai Friulano B.” — “Friulano”

“Tocai Friulano B.” — “Tai”

“Pinot Grigio” — “Pinot”

“Pinot Grigio” —“Pinot Gris”

9. Saiknes vai saikņu apraksts

“delle Venezie”/“Beneških okolišev” — kategorijas: “Vīns”, “Dzirkstošais vīns”, “Kvalitatīvs dzirkstošais vīns”, “Pusdzirkstošais vīns”

Saiknei relevantie dabas faktori. ACVN “delle Venezie”/“Beneških okolišev” apgabals ietver Trento autonomās provinces un Friuli-Venēcijas Džūlijas un Veneto reģiona administratīvo teritoriju. Šo teritoriju raksturo kalnu ieloks ziemeļos, kas ieskauj un norobežo ražošanas apgabalu, pasargājot to no aukstām ziemeļu un ziemeļaustrumu gaisa plūsmām, un to šķērso vairākas nozīmīgas upes un strauti ar pastāvīgu straumi. Tā ir vīnkopības “šūpulis”. Galvenās upes ir Adidže, Brenta, Pjave, Taljamento un Izonco. Klimatam ir raksturīga gada vidējā temperatūra 10–14 °C. Aukstākie mēneši ir decembris un janvāris, siltākie — jūlijs un augusts, kad vidējā temperatūra ir 20–25 °C. Vidējais nokrišņu daudzums gadā apgabalā ir 700–1300 mm. Neraugoties uz biežajām lietavām, augsnei ir pietiekama drenētība. Pateicoties nokrišņiem un pieejamajai labajai ūdens apgādei, apgabalā nav ūdens trūkuma problēmu. Citi faktori, kas raksturo klimatu ACVN “delle Venezie”/“Beneških okolišev” teritorijā, ir kopējā ietekme, kuru rada aizsargājošais Alpu reģions un Alpu pakāje ziemeļos un Adrijas jūra dienvidos; minētais būtiski ietekmē temperatūru, samazinot galēju temperatūru iespējamību vasarā un ziemā. Apgabalu šķērsojošās gaisa masas, ko ietekmē Adrijas jūra, un kalnu sistēma regulē gaisa plūsmu un tādējādi arī nokrišņus. Konkrētāk, vēja virziena maiņa dienas laikā augusta un septembra mēnesī rada temperatūras svārstības, kas ir optimālas vīnogu nogatavošanās procesam. Visi trīs šie komponenti — Alpu reģions un Alpu pakāje, Adrijas jūra un upju tīkls, kas šķērso visu apgabalu no ziemeļiem uz dienvidiem, — tādējādi padara visu noteikto ģeogrāfisko apgabalu viendabīgu.

Augsne Alpu pakājē un kalnos sastāv galvenokārt no mezozoja ēras kaļķa vai kaļķa un dolomīta veidojumiem, un tās struktūra ir piemērota ūdens drenāžai.

Zemienēs ir aluviālie nogulumi, kas radušies no materiāliem, kurus pārvieto dažādās upes, kas šķērso visu teritoriju, un to augsnes struktūra ir no smilšmālainas līdz smilšu putekļainai, dažkārt ar dziļiem māla putekļu nosēdumiem, kam kopumā ir laba drenētība un kas ir īpaši piemēroti vīnogu audzēšanai.

Saiknei relevantie vēsturiskie faktori un cilvēkfaktori. Pirmie vīndārzi Itālijas ziemeļaustrumos ir datējami ar septīto un piekto gadsimtu pirms mūsu ēras. Tomēr vienojošais elements “delle Venezie”/“Beneških okolišev” vīnogu audzēšanā ir Venēcijas Republikas pastāvēšana. Mūsdienu vīnkopība radusies, pateicoties apmācībai un jaunu vīnkopības un vīndarības metožu popularizēšanai, ko īstenoja San Michele all’Adige un Conegliano skola. Būtisku ieguldījumu noteiktajā ģeogrāfiskajā apgabalā ir snieguši vīnogu audzētāji, kuri ieviesa inovatīvus procesus un pārvaldības metodes, apvienojot vides un ekonomisko ilgtspēju. Būtiska nozīme bija arī tam, ka pastāvēja zemes uzlabošanas kooperatīvi, kas ilgu laiku pārvaldīja svarīgus ūdens sadales tīklus, risinot galēju lietus trūkumu.

Ieviešot “Chardonnay” un “Pinot” šķirni 19. gadsimta beigās, apgabals kļuva par valsts galveno vīnogu audzēšanas un nedzirkstošo, pusdzirkstošo un dzirkstošo vīnu ražošanas apgabalu. Jo īpaši “Pinot Grigio” šķirnei ir ideāli apstākļi “delle Venezie”/“Beneških okolišev” apgabalā, ņemot vērā, ka šajā vidē vislabāk izpaužas vīnogu kvalitātes īpašības un to īpašās vīndarības īpašības. No 1977. gada līdz šim vīnogu audzētāji attiecīgos vīnus ir tirgojuši pārsvarā ar ģeogrāfiskās izcelsmes norādi “delle Venezie”, bet slovēņu minoritāte — ar norādi “Beneških okolišev”.

“delle Venezie”/“Beneških okolišev” — kategorijas: “Dzirkstošais vīns” (4), “Kvalitatīvs dzirkstošais vīns” (5), “Pusdzirkstošais vīns” (8)

Informācija par vīnu kvalitāti/īpašībām, kas lielā mērā saistāmas ar to ģeogrāfisko vidi

No “Pinot Grigio” šķirnes vīnogām ražoto “delle Venezie” vīnu krāsa dzirkstošā vīna, kvalitatīva dzirkstošā vīna un pusdzirkstošā vīna kategorijā visbiežāk ir no salmu dzeltenas līdz zeltaini dzeltenai, dažkārt ar vara līdz sārtu nokrāsu (tipiskajā šīs šķirnes tonī). Pusdzirkstošo vīnu putas visbiežāk ir smalkas un gaistošas, savukārt dzirkstošajiem vīniem tās ir smalkas un noturīgas, arī atkarībā no dažādā spiediena.

Vīna aromāts ir šai šķirnei raksturīgs, proti, augļu ar niansēm, kādas piemīt augļiem ar baltu mīkstumu, piemēram, bumbieriem un āboliem un pat tropu augļiem; intensīvs, dažkārt ar viegli aromātiskām balto ziedu un riekstu niansēm, kas rodas autoklāvēšanas procesā.

Garšas ziņā gan dzirkstošie, gan pusdzirkstošie vīni ir harmoniski, ar svaigām niansēm un līdzsvarotu skābuma komponentu; turklāt cukuru saturs dzirkstošo vīnu kategorijas vīnos ir no “dosaggio zero” [“nulle”] līdz tādam, kāds atbilst vīnam ar norādi “sausais”, savukārt pusdzirkstošo vīnu kategorijā — “sausais” līdz “pussausais”.

Saikne starp ģeogrāfiskā apgabala elementiem un produkta kvalitāti/īpašībām, kas lielā mērā saistāmas ar ģeogrāfisko vidi

Iepriekš aprakstītās dzirkstošo, kvalitatīvu dzirkstošo un pusdzirkstošo vīnu specifiskās īpašības izriet no kopējās ietekmes, ko rada augsnes un klimatiskie apstākļi ražošanas apgabalā un cilvēkfaktori, kuriem ir bijusi ietekme uz vīndarības potenciālu un pārstrādes tehnoloģijām pagātnē un līdz pat mūsdienām.

Konkrētāk, ražošanas apgabala ģeogrāfisko vidi raksturo mērens, svaigs un vējains klimats un augsne ar labu drenētību, kas nodrošina pietiekamu un vienmērīgi izkliedētu ūdens apgādi, ļaujot vīnogu ķekariem vienmērīgi nogatavoties. Turklāt būtiskās temperatūras atšķirības dienā un naktī ķekaru nogatavošanās laikā izceļ un saglabā vīnogu skābuma un aromāta struktūru, tādēļ iegūtie vīni ir svaigi.

Arī “Pinot Grigio” šķirnes uzņēmīgums pret kriptogāmiskām slimībām, kā arī jutīgums pret vides un klimatiskajiem faktoriem, piemēram, pārmērīgu karstumu un neregulāro ūdens pieejamību, liek uzņēmējiem ieguldīt būtiskus resursus, lai iegūtu vīnogas, kas ir, pirmām kārtām, veselas un ar pareizo cukuru un aromātisko komponentu līdzsvaru, ņemot vērā to vēlāko pārstrādi dzirkstošajā, kvalitatīvā dzirkstošajā un pusdzirkstošajā vīnā ar atbilstošām skābuma vērtībām. Būtiska nozīme ir uzņēmēju ieguldījumam vīndārzu apsaimniekošanā, sākot no potcelmu izvēles līdz audzēšanas metodei un no lapotnes veidošanas līdz ūdens apgādes regulēšanai.

Visam iepriekš minētajam ir svarīga nozīme tādu vīnogu iegūšanā, kādas ir piemērotas, lai veidotu partijas, kuras paredzēts pārstrādāt dzirkstošajā, kvalitatīvā dzirkstošajā un pusdzirkstošajā vīnā, ar mērķi ražot vīnus ar šķirnei tipiskajām organoleptiskajām īpašībām.

“delle Venezie”/“Beneških okolišev” dzirkstošie, kvalitatīvi dzirkstošie un pusdzirkstošie vīni ir arī rezultāts tādai tehnoloģiskajai inovācijai autoklāvēšanas procesā, kas ir palīdzējusi palielināt rūgšanas procesa efektivitāti, tādējādi uzlabojot ražoto vīnu aromātiskās īpašības un patīkamo garšu. Tas sniedz iespēju izcelt šo vīnu specifiskās organoleptiskās īpašības, jo īpaši atraisot svaiguma un ziedu nianses, kas izriet galvenokārt no vīnogām un atspoguļo “Pinot Grigio” vīnu ražošanai ideāli piemēroto vidi.

Tādējādi to dzirkstošo un pusdzirkstošo vīnu unikalitāte un individualitāte, kurus iegūst no “Pinot Grigio” vīnogām, ko audzē ACVN apgabalā, ir radusies pH un skābuma līdzsvara rezultātā, kas izceļ patīkamo aromātu un tādējādi arī vispārējo eleganci, kāda piemīt šiem vīniem, kuri tiek iegūti atbilstošos vīndarības procesos.

“delle Venezie”/“Beneških okolišev” — kategorija: “Vīns”

Informācija par vīna kvalitāti/īpašībām, kas lielā mērā saistāmas ar ģeogrāfisko vidi

No “Pinot Grigio” šķirnes vīnogām iegūto “delle Venezie”/“Beneških okolišev” vīnu krāsa ir no blāvi salmu dzeltenas līdz nokrāsām, kuras dažkārt var būt ar vara līdz sārtām niansēm (tipiskajā šīs šķirnes tonī), kas radušās fermentācijas procesā. Vīnu aromātam piemīt šķirnes raksturīgās iezīmes — augļu nianses, kas cita starpā atgādina augļus ar baltu mīkstumu, piemēram, bumbierus un ābolus, un pat tropu augļus. Aromāts ir intensīvs, dažkārt ar viegli aromātiskām balto ziedu niansēm. Vīna garša ir svaiga un harmoniska un ir no sausas līdz pussausai; tās individualitāti izceļ patīkamais svaigums, ko raksturo šai šķirnei tipiskā skābuma nianse.

Attiecībā uz augsnes un klimatiskajiem apstākļiem ražošanas apgabalā šiem vīniem piemīt tipiskās svaiguma nianses, ko lielā mērā rada ievērojamais vīnogu un iegūtā vīna skābuma komponents un līdzsvarotais aromātiskais komponents.

“delle Venezie”/“Beneških okolišev” baltvīnu krāsa ir no zaļi dzeltenas līdz zeltaini dzeltenai. Vīnam ir augļu aromāts ar augļu, kam ir balts mīkstums, un nogatavojušos augļu niansēm atkarībā no šķirņu sastāva; smarža ir intensīva, dažkārt ar viegli aromātiskām balto ziedu niansēm. Garša ir harmoniska, no sausas līdz pussausai, un šis vīns ir strukturēts, dažkārt ar svaiguma niansēm, kas saistāmas ar skābuma komponentu.

Saikne starp ģeogrāfiskā apgabala elementiem un produkta kvalitāti un īpašībām, kas lielā mērā saistāmas ar ģeogrāfisko vidi

Iepriekš aprakstītās no “Pinot Grigio” un “Bianco” vīnogu šķirnēm iegūto “delle Venezie”/“Beneških okolišev” vīnu specifiskās īpašības izriet no kopējās ietekmes, ko rada augsnes un klimatiskie apstākļi ražošanas apgabalā un cilvēkfaktori, kuriem ir bijusi ietekme uz vīndarības potenciālu un pārstrādes tehnoloģijām pagātnē un līdz pat mūsdienām.

Jo īpaši ražošanas apgabala ģeogrāfisko vidi raksturo mērens, svaigs un vējains klimats, augsne ar labu drenētību, kas nodrošina labu un vienmērīgi izkliedētu ūdens apgādi, ļaujot vīnogu ķekariem vienmērīgi nogatavoties, kā rezultātā tiek iegūtas vīnogas ar ievērojamu skābumu. Būtiskās temperatūras atšķirības dienā un naktī ķekaru nogatavošanās laikā izceļ un saglabā vīnogu skābuma un aromāta struktūru, tādēļ iegūtie vīni ir svaigi.

Turklāt, ņemot vērā, ka šo vīnu ražošanai izmantotās šķirnes ir uzņēmīgas pret kriptogāmiskām slimībām un jutīgākas pret klimatiskajiem un vides faktoriem, galarezultātam būtisks ir uzņēmēju ieguldījums vīndārzu apsaimniekošanā, sākot no potcelmu izvēles līdz audzēšanas metodei un lapotnes veidošanai, lai iegūtu veselas vīnogas, kurās ir pareizais cukuru, skābuma un aromātisko komponentu līdzsvars.

Vīnogu audzētāju īpašajām prasmēm ir būtiska ietekme līdz pat brīdim, kad vīnogas nonāk pagrabā un tiek veiktas vīndarības darbības, kurām ir liela nozīme vīnu specifisko organoleptisko īpašību saglabāšanā, tādējādi iegūstot harmoniskus vīnus ar tipiskām svaiguma niansēm, kas ir šā noteiktā ģeogrāfiskā apgabala “delle Venezie”/“Beneških okolišev” vīnu individuālā iezīme.

“Pinot Grigio” nav visuresoša šķirne; piemēram, vidē, kurā veģetācijas periodā ilgstoši ir augsta temperatūra un ūdens trūkums, šķirnes tipiskās organoleptiskās īpašības neizpaužas pilnībā.

Attiecībā uz vīnogu specifiskajām organoleptiskajām īpašībām neatkarīgi no tā, vai “Bianco” vīnu tipa cuvée veido “Pinot Grigio” vai konkrētas citas šķirnes, vīnogu presēšanas cikli, kā arī rūgšanas temperatūra un ilgums ir vērsti uz to, lai iegūtu vīnus ar iepriekš aprakstītajām īpašībām.

Konkrētāk, “Pinot Grigio” šķirnes “delle Venezie”/“Beneških okolišev” vīnu organoleptiskās īpašības, kas patlaban ir uzskatāmas par organoleptisko īpašību standartu un attiecīgi ir faktors, kurš šos vīnus padara unikālus un atšķirīgus no vīniem, ko iegūst no citos apgabalos audzētām “Pinot Grigio” šķirņu vīnogām, ir rezultāts, ko rada šo vides faktoru mijiedarbība un cilvēkfaktoru apvienojums, kurš izriet no vīnogu audzētāju laika gaitā iegūtās pieredzes un zināšanām.

Pat “delle Venezie”/“Beneških okolišev”“Bianco” gadījumā specifiskās kvalitātes un organoleptiskās īpašības un līdzsvarotie skābuma un aromāta komponenti, kas izceļ vīnu patīkamo aromātu un vispārējo eleganci, ir šo vides faktoru mijiedarbības un cilvēkfaktoru apvienojuma rezultāts.

10. Būtiski papildu nosacījumi

Nav.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/12853

(1) OV L 347, 20.12.2013., 671. lpp.